OM FORFATTERNE
Forfattere: Jacob Bøggild, Karen-Margrethe Simonsen
Tidsskrift: kok ()

## FRITS ANDERSEN

Lektor i Litteraturhistorie ved Institut for Æstetik og Kommunikation, Aarhus Universitet. Har senest udgivet doktorafhandlingen Det mørke kontinent? - Afrikabilleder i europæiske fortællinger om Congo (2010), der udvikler en litteraturhistorieskrivning på komparativt grundlag i det som artiklen omtaler som 'litteraturen i det udvidede felt'.  I 2014 udkommer en bog om Stillehavets fortællinger, nydelse og ø-utopier, et modstykke til Afrikabogens behandling af dystopier og rædselsretorik.

## JØRN ERSLEV ANDERSEN

Lektor i æstetik, kunst og litteratur ved Institut for Æstetik og Kommunikation, Aarhus Universitet. Visiting Professor 2003 ved Dpt. of German, Scandinavian and Dutch, University of Minnesota, Minneapolis. Har bl.a. udgivet Dryssende roser. Essays om digtning og filosofi , (Aarhus 1988), Poetik &amp; Fragment. Hölderlin-Studien (Würzburg 1997) og Sansning og erkendelse. Æstetikhistoriske grundtekster fra Baumgarten til Kant (Aarhus 2012). Har udgivet en lang række artikler i ind- og udland om ældre og ny litteratur, kunst og æstetik. Artiklen indgår i et projekt om 'æstetisk objektivation', som forventes afsluttet med bogudgivelse 2015.

## MIKKEL BOLT

Lektor på Institut for Kunst- og Kulturvidenskab, Københavns Universitet. Seneste bogudgivelse: Krise til opstand. Noter om det igangværende sammenbrud (2013).

## MICHAEL BÖSS

Lektor i historie og samfundsforhold ved Aarhus Universitet og leder af MatchPoints Seminar. Hans primære forskningsinteresser i disse år er canadisk, dansk og irsk historie og politik, Grundtvig og teorier om demokrati, nationalisme og national identitet. Han har publiceret adskillige artikler i videnskabelige tidsskrifter og dagblade og skrevet og redigeret 14 bøger, bl.a. Den irske verden (1997), Forsvar for nationen (2006), The Nation-State in Transformation (2010), Narrating Peoplehood amidst Diversity (2011), Republikken Danmark (2011) og Developing Demicracy (2013).

## OM FORFATTERNE

## TEA DAHL CHRISTENSEN

Ph.d.-studerende ved Institut for Kulturvidenskaber, Syddansk Universitet og Give-Egnens Museum. Forsker i heltedannelse og synet på den danske soldat før og nu. Cand.mag. i historie og forhistorisk arkæologi. Speciale i nationale fællesskaber. Interesserer sig blandt andet for historieteori og er medforfatter på artiklen, Christensen, Tea Dahl, Høberg, Per, Sørensen, Michael Kuur og Ydesen, Christian, 'Historiefagets ontologi til debat. Med udgangspunkt i Bernard Eric Jensens Historie-Livsverden og fag', i Historisk Tidsskrift , bd. 105, hf 1, 2005, 179-192.

## JANNIE UHRE EJSTRUD

Ph.d. i historie ved Syddansk Universitet. Har bl.a. udgivet Fotografiske dialekter (red. med Claus Krogholm Sand, Svanesund, Sverige: NSU Press, 2006) og en række artikler om fotografi og visuel kultur. Forsvarede i 2007 afhandlingen Til evigt minde : Dødslejefotografiet i Danmark fra 1840 til nutiden (Syddansk Universitet). Denne artikel tager afsæt i nogle af afhandlingens problemstillinger og perspektiver for det videre arbejde med fotografiets fortælleværdi og rolle inden for dokumentarismen og den visuelle kulturhistorie.

## HENNING GOLDBÆK

Lektor emeritus i litteraturvidenskab ved Syddansk Universitet, Odense. Forfatter, oversætter. De vigtigste udgivelser er Marcel Proust og barokkens genkomst fra 2002, Bastardernes opstand - æstetisk og metafysisk erfaring hos Adorno, Proust og Pamuk fra 2009, og Talriget fra 2011.

## ERIK GRANLY JENSEN

Ph.d. og lektor ved Institut for Litteratur, Kultur &amp; Medier ved Syddansk Universitet. Har skrevet Ph.d.-afhandlingen Snakkesalighedens politik (2004) om Walter Benjamin og Robert Walser og redigeret (med Brandon Labelle) antologien Radio Territories (2007). Han har endvidere skrevet artikler til tidsskrifter og antologier om dansk og international radiohistorie, auditiv kultur, kulturteori og litteraturvidenskabelige emner.

## ANNA KAAE KJÆRGAARD

Ph.d., Litteraturhistorie, Institut for Æstetik og Kommunikation, Aarhus Universitet. Forsker i primitivismen i det 20. århundredes kunst, litteratur og etnografi. Har senest udgivet artiklerne 'Kuriositeter, kunst og materiel kultur: Punktnedslag i primitive genstandes udstillingshistorie' ( Kritik , nr. 208, august 2013) og 'Franz Boas og det moderne etnografiske museums (u)mulighed' ( Antropologi , nr. 67, 2013) samt forsvaret ph.d.-afhandlingen Fremstillinger af det primitive: Primitivismen og dens moddiskurs i rejseberetninger og museumsudstillinger 1887-1985 (februar 2014).

## KAREN HVIDTFELDT MADSEN

Lektor ved Institut for Kulturvidenskaber, Syddansk Universitet, Odense. Artiklen udspringer af et forskningsprojekt foretaget i regi af DREAM (Danish Research Center on Education and Advanced Media Material) i 2013. Relaterede udgivelser: 'Gi' livet luft' - Odense som 'cyklisternes by'' ( Odense i forandring . Forlaget Odense bys Museer. 2013, 185-203) og 'Svendborg - garanteret uden oplevelser?: Citybranding, anti-branding og co-branding.' ( Cittaslow: Byudvikling med udsyn og omtanke? red. Helle Juul Kristensen; Johs. Nørregaard Frandsen; Jørgen Møller. Odense: Syddansk Universitetsforlag, 2010. 139-147).

## ANNA ESTERA MROZEWICZ

Adjunkt ved Institut for Film, TV og Nye Medier, Adam Mickiewicz Universitet i Pozna ń (Polen) og tidligere postdoc ved Institut for Nordiske Studier og Sprogvidenskab på Københavns Universitet (2010-12). Har udgivet bogen Ś ladami ekfrazy. Du ń scy pisarze współcze ś ni wobec sztuk wizualnych (På sporet af ekfrasen. Nyere danske forfattere og de visuelle kunstarter, Pozna ń : Wydawnictwo Pozna ń skie 2010). Den trykte artikel er en del af et igangværende arbejde om forestillinger om 'Østeuropa' i skandinavisk film, fotografi og litteratur.

## LASSE-EMIL PAULSEN

Ph.d.-studerende ved Spansk, Institut for Æstetik og Kommunikation, Aarhus Universitet. Medlem af forskningsgruppen La Memoria Novelada/The Novelized Memory (AU). Artiklen er del af et pågående arbejde om kulturel erindring i Spanien om borgerkrig &amp; diktatur med udgangspunkt i Antonio Muñoz Molinas forfatterskab.

## RIKKE ALBERG PETERS

Post.doc. ved Institut for Æstetik og Kommunikation, Aarhus Universitet. Ph.d. fra Idéhistorie ved Aarhus Universitet på en afhandling om det konservative kulturbegrebs genkomst som politisk kampbegreb. Hun er i øjeblikket tilknyttet AU Ideas pilotcentret Den demokratiske Offentlighed (www.offentlighed.au.dk) hvor hun forsker i inklusion samt sociale og politiske bevægelsers brug af nye medier.

## ANNA KARLSKOV SKYGGEBJERG

Ph.d. og lektor ved Institut for Uddannelse og Pædagogik, Aarhus Universitet. Har udgivet Den fantastiske fortælling i dansk børnelitteratur 1967-2003 (Roskilde Universitetsforlag 2004) og Den historiske roman for børn. Teori, udvikling og analyse (Dansklærerforeningens forlag 2008) samt en række dansk og engelsksprogede artikler om børnelitteratur.

## SARA TANDERUP

Ph.d.-studerende ved Litteraturhistorie, Institut for Æstetik og Kommunikation, Aarhus Universitet. Hun har bl.a. skrevet artiklerne 'Hybride tilbageblik: Montage, fotografi og mediebevidsthed i den moderne erindringsroman' i Passage nr. 68, vinter 2012, og 'Bogen som ting. Den materielle vending i nyere erindringslitteratur' (under udgivelse) i Passepartout nr. 36, vinter 2013. Ligesom disse er nærværende artikel del af et igangværende forskningsprojekt om intermediale erindringsstrategier i moderne litteratur..